als_Latn dik_Latn sag_Latn
Problemet dhe hallet e shqiptarëve nuk kanë të mbaruar, aq më tepër kur bëhet fjalë për ujë dhe drita. Emisioni investigativ BOOM në RTV Ora News ka trajtuar problemin e 2500 banorëve të tre fshatrave në Mallakastër, të cilët prej 4 vitesh vuajnë mungesën e ujit të pijshëm.
Kamera e BOOM udhëtoi në Mallakastër, për të parë vështirësitë që këta banorë vuajnë për të mbushur ujë, disa kilometra larg fshatrave të tyre. Ata thonë se çdo ditë shkojnë me kalë ose gomar për të mbushur ujë me bidona.
Sipas banorëve në vitin 2012 u akordua një fond për ujësjellësin për tre fshatra, Labulec, Lofken dhe Grançie. Në 2013 punimet përfunduan, por ujësjellësi nuk është vënë ende në punë. Shkak për këtë është bërë pasi OSHEE nuk ka lidhur energjinë elektrike.
I kontaktuar nga gazetarja e BOOM, Domenika Bajraktari, Administratori i UKT Ballsh Erjon Zenelaj tha se ish-bashkia e Ballshit ka patur një debi tek OSHEE dhe për këtë aryse nuk është lidhur kontrata. Të njëjtën gjë konfirnoi edhe Zyra e Shërbimit të Klienitet të OSHEE dhe Bashkia e Mallakastrës.
Kryetari i bashkisë, Agron Kapllanaj tha se ka pasur kontakte me drejtues të OSHEE dhe premton në zgjidhjen e kësaj situate.
als_Latn als_Latn als_Latn als_Latn als_Latn